Αθήνα, 5 Δεκεμβρίου 2024

**Δελτίο Τύπου**

***digital economy forum 2024: Navigating the Digital Future,***

***κατευθύνοντας το ψηφιακό μέλλον της Ελλάδας***

Η ψηφιακή τεχνολογία προχωρά με γρήγορους ρυθμούς, δημιουργώντας νέα δεδομένα για την Ανάπτυξη, την Επιχειρηματικότητα, την Κοινωνία και τον Άνθρωπο. Οι προκλήσεις είναι πολλές όπως και οι ευκαιρίες που δίνονται, ώστε να επιτευχθεί ο ψηφιακός μετασχηματισμός της χώρας. Οι τρόποι με τους οποίους θα μπορέσουν να αξιοποιηθούν τα διαρκώς μεταβαλλόμενα δεδομένα, η θέση και ο ρόλος που καλείται να διαδραματίσει η Ελλάδα, καθώς και οι δράσεις και οι συνέργειες που οφείλουν να αναπτύξουν όλα τα εμπλεκόμενα μέρη μέσα σε ένα πλαίσιο έντονου και συχνά αθέμιτου διεθνούς ανταγωνισμού θα συζητηθούν στο **digital economy forum 2024: Navigating the Digital Future**, **που διοργανώνει ο Σύνδεσμος Επιχειρήσεων Πληροφορικής & Επικοινωνιών Ελλάδας-ΣΕΠΕ, τη Δευτέρα 16 Δεκεμβρίου 2024.**

Την Έναρξη των Εργασιών του Συνεδρίου έχει προσκληθεί να πραγματοποιήσει με ομιλία του ο **Αρχηγός της Αξιωματικής Αντιπολίτευσης, Πρόεδρος ΠΑ.ΣΟ.Κ. - ΚΙΝ.ΑΛ, κύριος Νίκος Ανδρουλάκης, ενώ την κεντρική ομιλία στο κλείσιμο εργασιών-δείπνο έχει προσκληθεί να πραγματοποιήσει ο Πρωθυπουργός της Ελλάδας, κύριος Κυριάκος Μητσοτάκης.**

Στο ***digital economy forum 2024: Navigating the Digital Future, το οποίο θα μεταδίδεται live streaming,*** θα λάβουν μέρος κορυφαία κυβερνητικά στελέχη, αξιωματούχοι των Ευρωπαϊκών Θεσμών, εκπρόσωποι κλαδικών φορέων και οργανισμών, ειδικοί της παγκόσμιας αγοράς ψηφιακής τεχνολογίας, αλλά και εκπρόσωποι των επιχειρήσεων του κλάδου ψηφιακής τεχνολογίας καθώς και άλλων κλάδων της οικονομίας.

Πιο συγκεκριμένα, από το βήμα του φετινού θεσμικού Συνεδρίου για την ψηφιακή οικονομία θα απευθυνθούν **ο Υπουργός Παιδείας, Θρησκευμάτων & Αθλητισμού, κύριος Κυριάκος Πιερρακάκης, ο Υπουργός Ψηφιακής Διακυβέρνησης, κύριος Δημήτρης Παπαστεργίου,** **ο Αναπληρωτής Υπουργός Εθνικής Οικονομίας & Οικονομικών, κύριος Νίκος Παπαθανάσης, ο Υφυπουργός Εθνικής Οικονομίας & Οικονομικών, κύριος Χρίστος Δήμας, ο Υφυπουργός Ψηφιακής Διακυβέρνησης, κύριος Κωνσταντίνος Κυρανάκης, ο Διοικητής της Ανεξάρτητης Αρχής Δημοσίων Εσόδων (ΑΑΔΕ), κύριος Γιώργος Πιτσιλής, ο Διοικητής της Εθνικής Αρχής Κυβερνοασφάλειας, κύριος Μιχάλης Μπλέτσας, η Διευθύνουσα Σύμβουλος της ΗΔΙΚΑ Α.Ε., κυρία Νίκη Τσούμα, ο Γενικός Γραμματέας Πληροφοριακών Συστημάτων & Ψηφιακής Διακυβέρνησης, κύριος Δημοσθένης Αναγνωστόπουλος, ο Διευθύνων Σύμβουλος της Κοινωνίας της Πληροφορίας ΜΑΕ, κύριος Σταύρος Ασθενίδης, ο Διευθύνων Σύμβουλος της Elevate Greece, κύριος Φραγκίσκος Θεοφύλακτος, η Διευθύνουσα Σύμβουλος της Ελληνικής Αναπτυξιακής Τράπεζας Επενδύσεων (ΕΑΤΕ π.ΤΑΝΕΟ), κυρία Αντιγόνη Λυμπεροπούλου, η Διευθύνουσα Σύμβουλος της Ελληνικής Αναπτυξιακής Τράπεζας-HDB, κυρία Ισμήνη Παπακυρίλλου, ο Διευθύνων Σύμβουλος του Ελληνικού Κέντρου Αμυντικής Καινοτομίας, κύριος Παντελής Τζωρτζάκης και ο Καθηγητής Κυβερνοασφάλειας του Οικονομικού Πανεπιστημίου Αθηνών, κύριος Δημήτρης Α. Γκρίτζαλης**.

Οι βασικές θεματικές ενότητες του Συνεδρίου, ***digital economy forum 2024: Navigating the Digital Future*** αφορούν ***στα τεχνολογικά στοιχήματα της επόμενης πενταετίας με τις πρακτικές εφαρμογές της τεχνητής νοημοσύνης (ΑΙ), καθώς και τους τρόπους με τους οποίους θα μπορούσε να αξιοποιηθεί το ΑΙ στην καθημερινότητα των πολιτών, των επιχειρήσεων αλλά και στην ενίσχυση της παραγωγικής διαδικασίας. Στο επίκεντρο των συζητήσεων, επίσης, θα βρεθεί η Κυβερνοασφάλεια και ανάπτυξη κρίσιμων υποδομών, η******επόμενη μέρα της ελληνικής αγοράς Ψηφιακής Τεχνολογίας ως μοχλός ανάπτυξης της ελληνικής οικονομίας και το νέο τοπίο που ανοίγεται στην αγορά της ψηφιακής τεχνολογίας όπως και η επόμενη μέρα μετά το Ταμείο Ανάκαμψης & Ανθεκτικότητας για τη βέλτιστη αξιοποίηση των χρηματοδοτικών εργαλείων****.* Επικεφαλής κορυφαίων επιχειρήσεων της βιομηχανίας ψηφιακής τεχνολογίας θα παρουσιάσουν τις δικές τους εκτιμήσεις για τον ψηφιακό μετασχηματισμό της χώρας που θα οδηγήσει στην ανάπτυξη της εθνικής οικονομίας και την ευημερία της ελληνικής κοινωνίας.

Περισσότερες πληροφορίες σχετικά με το ***digital economy forum 2024: Navigating the digital future****,* μπορείτε να αναζητήσετε στο <https://deforum.sepe.gr/>

**Χορηγοί digital economy forum 2024: Navigating the digital future**

**Platinum: ATCOM, Byte, COSMOTE, Deloitte, FORTINET, INTRACOM TELECOM**

**Gold: 01 SOLUTIONS Hellas, Active, CISCO, DBC diadikasia, EPSILONNET, Hewlett Packard Enterprise-Infinitum, IBM, ΚΩΤΣΟΒΟΛΟΣ, kydryl, Microsoft, netcompany-intrasoft, NOVA, Profile Software, QUALITY & RELIABILITY, SAMSUNG, SOFTONE, Space Hellas**

**Silver: ADAPTIT, Όμιλος Επιχειρήσεων ΑΠΟΨΗ, DIGITAL REALTY, Google, HUAWEI, ORACLE, OTS, ΠΛΑΙΣΙΟ, SPARKLE**

**Bronze: Όμιλος Χρηματιστηρίου Αθηνών, collectives, ΙΚΗ, oktabit, Real Consulting, SAP, vodafone**

**Media sponsors: TA NEA, ot.gr, ΑΘΗΝΑΪΚΟ ΠΡΑΚΤΟΡΕΙΟ ΕΙΔΗΣΕΩΝ-ΜΑΚΕΔΟΝΙΚΟ ΠΡΑΚΤΟΡΕΙΟ ΕΙΔΗΣΕΩΝ, BIZNOW!, DAILY FAX, e-forologia, ICTplus,** **infocom, interestingpeople.gr, Marketing Week, Net Fax, netweek.gr, palowise, techblog.gr, techpress.gr**

###

Ο Σύνδεσμος Επιχειρήσεων Πληροφορικής & Επικοινωνιών Ελλάδας ιδρύθηκε το Φεβρουάριο του 1995. Ο ΣΕΠΕ, ως θεσμικός συνομιλητής και εταίρος της πολιτείας, παρέχει έγκυρη και υπεύθυνη γνωμοδότηση για τη βέλτιστη αξιοποίηση της χρήσης των Τεχνολογιών Πληροφορικής και Επικοινωνιών, με στόχο την ανάπτυξη της ελληνικής κοινωνίας και οικονομίας.

Τα μέλη του ΣΕΠΕ είναι επιχειρήσεις του κλάδου Ψηφιακής Τεχνολογίας απ’ όλη την Ελλάδα, οι οποίες παρέχουν εργασία σε περισσότερους από 100.000 εργαζομένους και εκπροσωπούν περίπου το 95% του συνολικού κύκλου εργασιών της εγχώριας αγοράς, ποσοστό το οποίο αντιστοιχεί στο 8% του ΑΕΠ.

Ο ΣΕΠΕ είναι μέλος του Ευρωπαϊκού Συνδέσμου Βιομηχανίας Ψηφιακής Τεχνολογίας (DIGITALEUROPE) και του Παγκοσμίου Συνδέσμου Υπηρεσιών Καινοτομίας και Τεχνολογίας (WITSA).